Nr. L 189/6 De Europæiske Fællesskabers Tidende 9. 7. 92 RÅDETS FORORDNING (EØF) Nr. 1869/92 af 30. juni 1992 om ændring af forordning (FØF) nr. 1442/88 om ydelse for produktionsårene 1988/89 til 1995/96 af præmier for endelig nedlæggelse af vinarealer _RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 43, under henvisning til forslag fra Kommissionen ()), under henvisning til udtalelse fra Europa-Parlamentet (?), og  ud fra følgende betragtninger : Ifølge artikel 17a i forordning (EØF) nr. 1442/88 (?) betragtes udbetaling af præmier for rydninger, der inde- bærer nedlæggelse af vinarealer, og som gennemføres efter den 31. december 1989, som en intervention til regulering af landbrugsmarkederne i henhold til artikel 1, stk. 2, i Rådets forordning (EØF) nr. 729/70 af 21. april 1970 om finansiering af den fælles landbrugspolitik (?) ; forskud, der er udbetalt for produktionsårene 1988/89 og 1989/90, og som ikke er blevet fulgt op af udgifter i det år, for hvilket de blev udbetalt, kan ikke længere trækkes fra de forskud, som skal udbetales for det følgende år, eftersom finansieringsordningen er blevet ændret; de beløb, som skal udbetales for det følgende år, skal opføres under EUGFL, Garantisektionen, og de resterende forskudsbeløb skal derfor trækkes fra de beløb, der skal udbetales af EUGFL, Garantisektionen ; der bør tages hensyn til tilfælde, som endnu ikke er færdigbehandlet, og til beløb, der skal inddrives for rydning, som er gennemført inden den 1. januar 1990; sidstnævnte er omfattet af den gamle finansieringsord- ning, ifølge hvilken Fællesskabet afholdt 70 % af medlemsstaternes samlede udgifter; fordelingen af de tilskudsberettigede beløb med 50 % på EUGFL, Garanti- sektionen, og 50 % på EUGFL, Udviklingssektionen, komplicerer i for høj grad bogføringen ; da der er tale om en ubetydelig finansiel indvirkning, bør alle udbetalte og inddrevne beløb henføres under EUGFL, Garantisektionen — UDSTEDT FØLGENDE FORORDNING : Artikel 1 I artikel 17a i forordning (EØF) nr. 1442/88 indsættes som stk. 2: »For de i stk. i omhandlede rydninger bogføres de forskud, der er udbetalt til medlemsstaterne for produktionsårene 1988/89 og 1989/90, og som ikke er anvendt, samt de beløb, der endnu ikke er udbetalt eller inddrevet, under EUGFL, Garantisektionen.« Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 30. juni 1992. (') EFT nr. C 64 af 13. 3. 1992, s. 14. () Udtalelse afgivet den 12. juni 1992 (endnu ikke offentliggjort i Tidende). () EFT nr. L 132 af 28. 5. 1988, s. 3. Forordningen er senest æn- dret ved forordning (EØF) nr. 833/92 (EFT nr. L 88 af 3. 4. 1992, s. 16). () EFT nr. L 94 af 28. 4. 1970, s. 13. Forordningen er senest æn- dret ved forordning (EØF) nr. 2048/88 (EFT nr. L 185 af 15. 7. 1988, s. 1). På Rådets vegne Arlindo MARQUES CUNHA Formand